ORDE do 4 de outubro de 2005 pola que se aproba a conta xeral de liquidación e se distribúe o ben remanente da herdanza intestada de Juan Clemente Martín.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/10/2005

Antecedentes.
Por denuncia de Teresa Quintáns Lado, NIF: 35174395-N, de data do 14 de maio de 2002, iniciouse o expediente para o recoñecemento da Comunidade Autónoma de Galicia como herdeira abintestato de Juan Clemente Martín, de acordo co disposto nos artigos 153 e 154 da Lei 4/1995, do 24 de maio, do Dereito civil de Galicia, que regulan
a sucesión intestada a favor da Comunidade Autónoma de Galicia.
Juan Clemente Martín, co derradeiro domicilio en Pontevedra, finou o 2 de maio de 2000 non tendo outorgado testamento, datos que quedan acreditados polo Rexistro civil de Pontevedra e mediante certificación do rexistro xeral de actos de últimas vontades.
Por auto do 14 de febreiro de 2003 o Xulgado de Primeira Instancia número seis de Pontevedra declarou vacante a súa herdanza adxudicando esta á Comunidade Autónoma de Galicia.
O 2 de abril de 2003 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, non habendo ningunha solicitude da repartición da dita herdanza.
Fundamentos xurídicos.
Lei 4/1995, do 24 de maio, do Dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 de marzo, polo que se aproba o Regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución do ben hereditario,
RESOLVO:
1º Considerar conforme a seguinte conta xeral de liquidación da herdanza de Juan Clemente Martín.
A. Bens e dereitosValor
Bens inmobles
Venda metade do piso 1º esquerda
da rúa Santiña 4124.799 A
Tesouraría
Banco Exterior10.894,58 A
BCL CCC 1004 8080 31 02006024371.192,39 A
Total de bens e dereitos36.885,97 A
B. Gastos
Rexistro da propiedade nº 1 de Santiago10,46 A
Rexistro da propiedade nº 1 de Pontevedra3,49 A
Rexistro da propiedade nº 1 de Pontevedra34,86 A
Rexistro da propiedade nº 1 de Pontevedra75,47 A
Total de gastos124,28 A
C. Total líquido36.761,69 A
2º Tendo en conta:
* O ben hereditario remanente líquido resultante: 36.761,69 A.
* A denuncia efectuada sobre os bens do causante: Teresa Quintáns Lado, ben denunciado, a metade do piso na rúa Santiña 41-1º esquerda.
* Os pagamentos realizados pola Consellería de Economía e Facenda: 124,28 A.
* A inexistencia de solicitudes.
a) Ordenar o destino de 124,28 A á Consellería de Economía e Facenda en compensación dos pagamentos realizados por este departamento a conta do citado ben hereditario.
b) Conceder á única denunciante, Teresa Quintáns Lado, con NIF: 35174395-N, o dereito a percibir o premio previsto no artigo 20 do Decreto 94/1999, cuantificado na cantidade de 2.471,55 A, resultado de aplicar a porcentaxe regulamentaria do 10% á parte que proporcionalmente corresponde aos bens relacionados na súa denuncia do ben líquido que se obtivese, 24.715,45 A, resultante de descontar ao importe da venda da metade indivisa do piso da rúa Santiña 41, 24.799 A, a parte proporcional dos gastos imputables, 83,55 A.
c) Que se proceda ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 34.290,14 A, co apercibimento de que este importe deberá quedar afecto a establecementos de asistencia social ou institucións de cultura, preferentemente radicados na última residencia do causante, concello de Pontevedra, e, en todo caso, en territorio galego.
3º Esta resolución pon fin á vía administrativa e contra dela poderase interpoñer: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contecioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Adminsitrativo do Tribunal Superior de Galicia, conforme o disposto nos artigos 46, 10 e 14 da Lei 29/1998 reguladora da xurisdición contencioso-administrativa, sen prexuízo de que o interesado considere exercitar calquera outro recurso que estime oportuno.
Santiago de Compostela, 4 de outubro de 2005.
P.D. (Orde 18-8-2005)
Juan Hernández López
Secretario xeral e do Patrimonio da
Consellería de Economía e Facenda